Ha impartit docència implementant innovació metodològica i emprenedoria a la formació professional. Ha coordinat projectes europeus de mobilitat a través dels quals alumnat de formació professional ha participat en intercanvis en centres educatius i pràctiques en empreses de diferents països europeus. Ha estat responsable de l'Àrea de Polítiques Educatives i Formació Professional de la Federació d'Educació de CCOO.
RESOLUCIÓ PRE/1716/2024, de 6 de maig, per la qual es fa pública la concessió de la cinquena edició dels Premis #FPCAT a les bones pràctiques en el camp de la formació professional, corresponent a l'any 2023
Durant 50 anys ha estat docent de formació professional i 41 anys, director del Departament de FP de l'Escola Tècnica Xaloc. De fa més de 25 anys que representa Foment del Treball en diferents espais de concertació i òrgans col·legiats. Consultor extern en la redacció de legislació i normativa relacionada amb la formació, ha participat com a expert en la redacció del Libro Blanco sobre el Sistema de Formación de Trabajo, de la CEOE.
Ha desenvolupat diferents funcions relacionades amb la formació professional: docent, cap de departament, directora de centre i inspectora d'Educació. Posterioment, va ser cap del Servei de Programes de Foment dels Ensenyaments Professionals, on va coordinar i impulsar amb èxit diversos programes que han desenvolupat projectes que han fet augmentar el valor de la formació professional a Catalunya.
L'any 2016 va impulsar l'actual CET Penedès, iniciativa implementada per facilitar l'acreditació de competències professionals. La seva orientació no només es destina a joves, que també valida les competències adquirides en el món laboral. Ha promogut plans de formació específics per a gremis sectorials, tasca clau en l'adequació de l'oferta formativa a les necessitats dels sectors.
Centre que ha establert diversitat de col·laboracions amb institucions i agents socials per oferir una àmplia varietat de programes de formació professional i proporcionar a l’alumnat les habilitats i els coneixements necessaris per ingressar amb èxit en el mercat laboral. Cal destacar la relació que manté amb institucions públiques i empreses, que li permet tenir un impacte directe en el territori i en el teixit productiu.
Especialitzat en la família professional de Transport i Manteniment de vehicles, és l’únic centre a Catalunya amb tota l’oferta educativa dels Cicles de Manteniment Aeromecànic. Ha impulsat el programa Hostesses i hostes de vol, amb un nou PFI d'Auxiliar d'Operacions Aeroportuàries que només s'imparteix en aquest centre. La seva proximitat a l'aeroport fa que el Programa tingui impacte important per cobrir les necessitats d'inserció laboral del territori.
Creat l'any 1924, és referent en la formació professional, amb iniciatives i projectes innovadors. Manté estreta relació amb la comunitat local i amb empreses del sector, fet que facilita la inserció laboral de l'alumnat i garanteix una formació alineada amb les necessitats del mercat laboral. Des del curs 2013-2014 impulsa modalitat dual. L'any 2014 va ser el primer centre de l'Alt Camp amb Carta Erasmus+.
Fa més de 25 anys que ofereix plans de formació professional per a la inclusió laboral i social del col·lectiu de persones amb necessitats educatives especials derivades de discapacitat i/o trastorns del desenvolupament. Imparteix Formació Obligatòria (ESO) i Postobligatòria (FP) amb dues modalitats diferents: Programes de Formació i Inserció i Programes i itineraris Formatius Específics. També presta tot tipus de serveis a persones amb discapacitat.
Empresa especialitzada en la fabricació i venda de pintura i altres solucions per al repintat de l'automòbil i per a aplicacions industrials. Fa més de 20 anys que col·labora amb els centres educatius: els ofereix formació tècnica presencial i realitza formació permanent del professorat a les instal·lacions de l'empresa perquè puguin integrar les noves tecnologies i metodologies a les seves pràctiques educatives.
Associació sense ànim de lucre formada per 130 empreses i 430 centres d'explotació. L'any 2006-2007 va iniciar amb l'Institut de Mollerussa, el CFGM d'Operacions i manteniment de Maquinària de Construcció. Proporciona a l'alumnat empreses on poder fer les pràctiques de FCT o Dual i, en molts casos, es produeix la contractació d'aquest alumnat. Ha impulsat campanyes de captació de talent, fent incidència en la cerca de talent femení.
Empresa d'inserció especialitzada en la instal·lació de plaques fotovoltaiques que ofereix formació especialitzada a joves en situació d'exclusió social. L'objectiu és poder incorporar l'alumnat a la plantilla de Generamés i a d'altres empreses del sector que requereixen de treballadors.
Associació creada l’any 1999 que fomenta i potencia la internacionalització dels estudiants, docents i graduats en formació professional. Actor clau perquè centres de formació professional puguin participar en projectes i que els seus estudiants i docents realitzin estades internacionals. Desenvolupa hubs de coneixement sectorial amb l’objectiu de promoure partenariats estratègics a nivell europeu.
persona usuària de centres de formació professional
Ha cursat estudis en sectors tradicionalment masculinitzats: certificat professional de Soldadura amb elèctrode revestit i TIG, certificat professional de Muntatge i Manteniment d'Instal·lacions Elèctriques de baixa tensió i, actualment, estudia el CFGM de Soldadura i Caldereria. Treballa en una empresa del sector com a soldadora. Col·labora en campanyes de comunicació fent difusió entre les joies joves de fer formació en sectors on la seva presència és minoritària.
premi a la recerca en el camp de la formació professional
Escola d'Enoturisme de Catalunya. Wine Travel Observer
Primer estudi en l’àmbit de l’enoturisme a Catalunya que emmarca sectorialment l’activitat, les ocupacions i els perfils professionals. Els resultats de l'estudi incideixen directament a les actuacions orientadores, posa en valor l'enoturisme i permet l'empoderament de professionals, empreses i organitzacions que es dediquen a aquest sector.
Docent a la formació professional de l’àmbit de l’educació, però també a la formació professional continuada, on va exercir durant dos cursos acadèmics (2005-2006 i 2006- 2007) impartint formació als tècnics dels Ferrocarrils de la Generalitat. Va integrar l’FP dual a Comerç i Màrqueting el curs 13-14, amb l’empresa Nestlé, on va col·laborar en la realització de l’organització curricular.
Resolució PRE/1010/2023, de 23 de març, per la qual es fa pública la concessió de la quarta edició dels Premis #FPCAT a les bones pràctiques en el camp de la formació professional, corresponent a l'any 2022
Treball constant com a docent, dedicat exclusivament a l’ensenyament de FP. Combinant la docència amb l’impuls i l’esforç per prestigiar l’FP, empoderant l’alumnat perquè siguin conscients en tot moment de les seves capacitats i potencialitats. Ha apropat el coneixement de l’FP a espais aliens del món educatiu.
Al servei del Departament d'Educació, ha estat professor, director d'Institut, inspector d'Educació, inspector especialista en FP, president d'oposicions a professorat d'ensenyament secundari (formació professional), subdirector general de Planificació i Organització de la Formació Professional i director general de Formació Professional i Ensenyaments del Règim Especial.
Des del 1977 ha estat vinculat a l’FP com a formador, i tenint present que cal formar d'acord amb les necessitats dels sectors industrials i que a l'alumnat cal formar-lo tant tècnicament com en valors. La seva lluita, com professor i com assessor tècnic, ha estat per aconseguir la dignificació i el reconeixement de l'FP. Actualment, jubilat, continua lligat a l'FP col·laborant amb el Gremi de la Fusta en l'àrea de Formació.
CETT- Barcelona School of Tourism, Hospitality and Gastronomy
Centre internacional de formació, investigació i transferència de coneixement en turisme, hoteleria i gastronomia. Adscrit a la Universitat de Barcelona (UB) i autoritzat pel Dept. d'EDU, ofereix tots els nivells de formació universitària, FP de l’àmbit educatiu i d’ocupació. Té 52 anys de trajectòria, una metodologia de formació pròpia, d’interacció amb els centres d’aplicació -Hotel Alimara i Residència Universitària Àgora- de l’Aula Restaurant i Fòrum i l’equip de docents.
És un centre d'FP que té la voluntat d'oferir ensenyaments tecnològics especialitzats a través de CFGS (cicles formatius de grau superior), formació contínua i a mida per esdevenir un vector de transferència i innovació, responent a les necessitats actuals del teixit empresarial. Pionera en els seus plans d'estudis, metodologia i sistema dual.
Té una trajectòria de més de 50 anys en el camp de l’FP. Han treballat sempre introduint fórmules innovadores, que han permès assolir millors resultats d'aprenentatge. La seva proposta educativa aposta per fer un ús intensiu del medi obert, la seva ubicació, pot oferir aquest element diferencial, i el fa ser innovador amb relació a la formació tradicional.
PRODIS, Prodiscapacitats Fundació Privada Terrassenca
Entitat d'iniciativa social amb més de 60 anys d'història, sense ànim de lucre, destinada a l'assistència i la promoció integral de les persones adultes amb discapacitat intel·lectual, trastorn mental o paràlisi cerebral, centrada prioritàriament en l'àmbit territorial de Terrassa i la seva comarca natural. Ofereix 5 itineraris formatius de 4 famílies professionals diferents.
Ofereix a tots/es els/les estudiants dels CFGM d'Excavacions i Sondatges tant de l’Institut Mollerussa com de l’Institut Mig-Món la possibilitat d’incorporar-se a la seva empresa. Objectius principals: Integrar la perspectiva de gènere en la gestió de l'empresa, en les polítiques, procediments i accions de les diferents àrees o departaments.
CIRE, Centre d'Iniciatives per a la Reinserció
Facilita la reinserció sociolaboral de les persones internes en centres penitenciaris i educatius de justícia juvenil de Catalunya, mitjançant creació, aplicació i desenvolupament de programes formatius, creació de llocs de treball adaptats a les seves necessitats. L’any 2016 ha obert la possibilitat de cursar CPs als centres penitenciaris i educatius de justícia juvenil.
Destaquen per la inserció laboral a l'empresa ordinària mitjançant un projecte innovador, sostenible i sense ànim de lucre, combina la capacitació teòrica i l'especialització laboral. Dona prioritat a la formació de les seves persones treballadores apostant per l’FP dual, incorporant d'alumnat de CFGS Logística i (2022 amb l'Institut Les Salines), incorporació d'alumnat de CFGS d'Administració i Finances (2023) i incorporació d'alumnat de CFGS Mecatrònica Industrial i/o CFGS Automatització i Robòtica.
GEDAC, Gremi Empresarial d' Ascensors de Catalunya
Ha contribuït històricament a l’FP de nous tècnics i tècniques d'ascensors aportant els continguts teòrics i pràctics necessaris per al desenvolupament de l'ofici i creant una línia de formació especialitzada en muntatge i en manteniment d'ascensors que ha permès, al cobrir una part important de la demanda de persones professionals.
Va estudiar un cicle formatiu de grau superior d'Imatge i So al Sant Ignasi de Barcelona (ja que no va poder accedir a la carrera de Periodisme per nota), fent pràctiques a la redacció de la ràdio RAC1, va ser contractat al finalitzar el cicle, comença la seva trajectòria fent esport a la ràdio. En l’actualitat ha esdevingut un clar referent en la plataforma Twitch i es va situar com a Top 10 mundial durant les retransmissions de l'estiu del 2022 pel seu contingut basat en informació esportiva. El rècord d'audiència el va batre el 2 de setembre, amb 150.000 espectadors.
El projecte del Laboratori pels núvols fomenta el treball cooperatiu, dona resposta als Objectius de Desenvolupament Sostenible i és totalment clonable a qualsevol centre educatiu o empresa del sector. Amb els dispositius mòbils es poden controlar reactius, equipaments i formar-nos des de la realitat virtual, les rutes i la seguretat mitjançant l'ús d'una xarxa social dinàmica.
Trajectòria vital i professional exemplar a l'Institut Esteve Terradas i Illa, inicià una transformació al centre esdevenint un dels referents a tota Catalunya. Membre del 1r acord de la regió per a la Formació DUAL.
Resolució PRE/1856/2022, de 14 de juny, per la qual es fa pública la concessió de la tercera edició dels Premis #FPCAT a les bones pràctiques en el camp de la formació professional, corresponent a l'any 2021
Ha pilotat i millorat el Banc Integrat de Dades del Consell General de Cambres de Comerç de Catalunya. Amb l'àrea TIC, Dept. D'Educació i el SOC ha integrat en un únic aplicatiu les pràctiques i estades formatives del sistema d’ ocupació i formació continua i l’inicial.
Impulsor de l'FP establint més de 250 convenis amb empreses durant la seva estada al Departament d'Educació. Implantació del programa experimental de la reforma educativa i cicles formatius de la LOGSE. Inicia l'assessorament i reconeixement de l’experiència professional i acreditació de competències als instituts d'FP.
Des del curs 2016-2017 s’imparteix el CFGS d’Energies Renovables íntegrament dissenyat amb la metodologia ABP (Aprenentatge basat en projectes). Està provocant també altres canvis: les aules són obertes s’està substituint el mobiliari per tal que l'alumnat pugui treballar en diferents agrupacions.
Escola de pastors i pastores de Catalunya
El model de l’escola, basat en l’agroecologia, s’està consolidant un nou model de pagesia a Catalunya. La formació compta amb experts professionals que aporten qualitat a la formació. Les pràctiques són en finques en actiu.
Treballen amb la metodologia d’Innovació Oberta, té com a principal punt de partida empatitzar amb les persones per saber quines necessitats reals tenen. En relació amb l’emprenedoria es treballa amb reptes reals que llancen les empreses col·laboradores. Projectes pedagògics innovadors: ESPURNA, NUTRIALTH3D, VI i CERVESA, SIMULACIÓ i BENESTAR.
L’FP a l'Escola té els seus inicis el curs 1973-1974 amb els estudis d’FPI d’administració. L’any 1990, s’incorpora el programa SEFED de Simulació d’Empreses amb Finalitats Educatives. Actualment l’escola ofereix Programes de Formació Inserció (PFI), Formació professional DUAL. Incorporat a les aules reptes reals proposats per empreses i entitats de l’entorn, aplicant metodologies àgils de treball per projectes (SCRUM, KANBAN,...) i l’aprenentatge basat en problemes.
El curs 2018-2019 van iniciar una col·laboració amb els instituts del territori per incorporar la formació DUAL de la família d’Informàtica. Des d’aleshores s’han format a l’empresa 53 joves (8 noies i 45 nois) dels quals 13 ho han fet en format DUAL.
L’any 2000 implanta el Sistema Integral de Qualitat de Cafès Cornellà: 4 elements: producte, formació a les persones treballadores, manteniment preventiu i control del rendiment del nombre de tasses per quilo de cafè torrat. Crea una escola d’FP aconseguint capacitar prop de 8.000 les persones treballadores del sector, a través de més de 10.000 cursos de formació especialitzada en barista.
Corporació Alimentària de Guissona - bonArea Agrupa
Va ser de les primeres empreses en col·laborar amb el Departament d’Educació en l’impuls de la formació DUAL, en col·laboració amb l’Institut de Guissona, amb el cicle formatiu de grau superior de Processos i Qualitat en la Indústria Alimentària. Va contribuir al disseny i determinació de la distribució curricular a implantar i de les activitats formatives que els alumnes desenvoluparien en l’estada en l’empresa.
Neix l’any 2000 per reduir l’abandonament escolar prematur de persones joves en situació de vulnerabilitat social mitjançant projectes formatius innovadors i escalables, que aportin valor afegit a les empreses, potenciïn el treball en xarxa promoguin la inserció laboral, des de llavors han posat en marxa diferents projectes pioners amb gran importància.
Va estudiar Traducció i Interpretació i va treballar com a office manager, organitzadora d’esdeveniments, gestionant projectes d’interiorisme, responsable de comunicació i atenció al client. Amb més de 45 anys es va convertir en persona en situació d’atur de llarga durada. 2020, confinament, va començar amb un petit hort urbà a casa seva i al maig de 2021 va cursar el CP d’Activitats de floristeria al CIFO de Santa Coloma. Va obrir, i més tard ampliar, la seva floristeria al Poble Nou.
Fomenta l’FP dual, impulsa accions de valor per a l’FP en col·laboració amb institucions, centres educatius i empreses. Promou la recerca i la innovació en l'FP a través d'una Unitat de Recerca i desenvolupament (Unitat I+D) que es materialitza en el Centre de Coneixement i Innovació a partir d’un coneixement útil, d'interès i innovador dels sistemes d'FP.
Abasta els diferents àmbits de l’FP, Inicial del sistema educatiu i FP per a l'ocupació, destacant: l’orientació professional, l’educació de les persones adultes i la inserció laboral de les persones joves.
Resolució EDU/1353/2021, de 4 de maig, per la qual es fa pública la concessió de la segona edició dels Premis #FPCAT a les bones pràctiques en el camp de la formació professional, corresponent a l'any 2020
Direcció de més de 35 Certificats de Professionalitat de les famílies professionals d’arts gràfiques, tèxtil i fabricació mecànica. Membre del grup redactor del I Pla de Formació Professional de Catalunya 2003-2006.
Actualment treballa en la FP per a l’Ocupació i col·labora des de la seva creació amb el Consorci per a la Formació Contínua de Catalunya, destaca la participació en el Grup d’Actualització Permanent del catàleg d’especialitats de l’àmbit sanitari, amb l’actualització permanent d’accions formatives, adequant l’oferta a les necessitats reals del mercat laboral.
40 anys al Departament d'Educació, impulsora de projectes per l'alumnat que es quedava fora del sistema educatiu.
Menció especial a títol pòstum. Impulsora de l’FP Dual. Des de l’any 2012 era coordinadora de la xarxa de suport a l’impuls de l’FP DUAL al Baix Llobregat.
Escola Municipal del Treball a Granollers
Llarga història (més de cent anys) del centre fa que gran part del teixit industrial, productiu i de serveis de la ciutat i la comarca compti en les seves plantilles i òrgans de direcció molts exalumnes del EMT de Granollers.
Centre inclusiu de més de 70 anys amb especial sensibilitat amb l’alumnat amb necessitats educatives especials.
Institut Esteve Terrades i El Projecte Dinàmic
Projecte Dynamic, l'alumnat treballa de manera cooperativa, intuïtiva i autònoma. Han dissenyat, gestionat i comercialitzat un refresc a partir del treball a l'aula mitjançant la metodologia ABP, el llençol de negocis CANVAS.
Aula útil d’aprenentatge i perfeccionament per forners i forneres, que es volen iniciar com perfeccionar en el sector. Destaca el treball actiu per a la inserció de les persones, a través de la Borsa de treball del Gremi, amb un nivell d’inserció superior al 75% dels alumnes d'FP per a l’Ocupació.
Treballa per contribuir a potenciar la inserció en el món laboral de les persones que estudien FP, i acompanyar el desenvolupament del context metropolità. Pensament, coneixement i prospectiva: mitjançant l’Observatori de l’FP.
Amb un capital humà de més de 400 persones i amb la filosofia d'innovar constantment i invertir per millorar, s’ha convertit en líder mundial en tecnologia de reciclatge de coure. Destaca el projecte de capacitació dels operaris de fàbrica iniciat el 2016 amb l’objectiu de millorar les competències tècniques i transversals de les persones operàries.
Col·labora amb l'Institut Comte de Rius de Tarragona per tal de compaginar l’aprenentatge teòric i pràctic explorant fórmules de participació amb el centre formatiu. Iniciativa i promoció de l’FP Dual.
Escola de l’Aigua (AQUA DEVELOPMENT NETWORK SA)
Centre creat per a transferir i compartir coneixement en matèria d'aigua i medi ambient mitjançant la qual, AGBAR, des de l’any 2012, impulsa un model integral de Qualificació Professional que té com a pilars l’FP Dual, l’Acreditació de Competències i l’FP per a l’Ocupació.
Llicenciada en Biòloga (7 anys a la professió). Al CIFO de Salt va fer el Certificat de Professionalitat de Pastisseria i Confiteria. Realitza el Curs de creació d’empreses a través de la Fundació de Dones Emprenedores. Fundà la seva empresa. Ara imparteix des de el 2019 el Mòdul Elaboracions bàsiques per a Pastisseria i Rebosteria al CIFO de Salt.
Ha dirigit, gestionat i coordinat projectes i programes per a la millora de l’FP, des de la perspectiva del coneixement i anàlisi, aportant elements de debat i reflexió a l’entorn del nostre sistema d’FP, com de la posada en marxa d’actuacions que vinculen l’FP i el món productiu i laboral. Ha participant en la creació de la Xarxa FP.cat.
Resolució PRE/3591/2019, de 18 de desembre, per la qual es fa pública la concessió de la primera edició dels Premis #FPCAT, corresponent a l’any 2019
Al capdavant del Projecte de Qualitat i Millora Contínua del Servei de Programes i Projectes de Foment dels Ensenyaments Professionals significa un punt d’inflexió que ha permès la millora significativa de l’oferta formativa de l’FP a Catalunya.
Doctora en pedagogia. Professora i tutora de CFGS. Experta en el treball amb projectes, i projectes educatius en relació amb entitats i empreses del sector sociocultural (APS). Interessada en el desenvolupament comunitari mitjançant eines cultural.
Va ser director general de Formació Professional, en aquest període l’FP va tenir un gran impuls, gairebé duplicant el nombre de persones matriculades en aquests ensenyaments. Va facilitar l’accés a l’FP a la població adulta, amb mesures flexibilitzadores (flexibilitat horària, la matrícula semipresencial i/o per crèdits solts, l’acreditació de competències, etc.)
Extensa trajectòria personal i professional de 42 anys de docència en el camp de l’FP. Integrant l’FP inicial i per a l’ocupació, amb un impacte positiu en l’alumnat i en el territori, treballant la cohesió i la inclussivitat i fomentant el treball en xarxa i la vinculació entre el centre de formació i l’empresa.
Doctora en Història. Ha escrit en obres col·lectives i en revistes especialitzades a propòsit de les migracions, la vida quotidiana, les lluites de les dones i la història del món del treball.
Institut Escola d'Hostaleria i Turisme de Girona
Centre públic de formació professional específic que va néixer l’any 1990. Imparteixen CFGM i CFGS de les famílies professionals d'Hoteleria i Turisme, en modalitat DUAL i Indústries Alimentàries, així com el Programa de Formació Integrada NEE.
Institut Escola del Treball, de Barcelona
Institució centenària dedicada a l'ensenyament de la formació professional. Centre d'ensenyaments postobligatoris i presencials, de caràcter públic, depenent del Consorci d'Educació de Barcelona.
Institut Municipal d'Educació i Treball de Vilanova i la Geltrú
Fundació Kreas – per a la formació integral en indústries càrnies i agroalimentàries, d'Olot
Centre de FP de qualitat de l’àmbit de la indústria càrnia i agroalimentària, neix amb l’objectiu de formar i qualificar les persones treballadores d’aquest sector per contribuir a la millora de la seva competitivitat, aposta per la formació dual que combina l’aprenentatge a l’aula i a l’empresa, ofereix un catàleg de serveis que fomenta l’emprenedoria i les relacions internacionals com a eines de desenvolupament social i personal dels seus alumnes.
Associació AMMFEINA Salut Mental de Catalunya, DINCAT Associació Empresarial d'Economia Social i APRENEM Associació per a la inclusió de les persones amb Trastorns de l'Espectre Autista
Organització que agrupa i representa les entitats d’iniciativa social i sense afany de lucre de Catalunya, que promouen la inclusió i la no exclusió social laboral de les persones amb un problema de salut mental. A través dels programes, serveis i recursos que impulsen atenen prop de 3.000 persones.
Dirigits principalment al sector de l'automòbil, on un equip jove en constant formació i preparat dissenya les condicions òptimes per a que el flux productiu millori cada dia.
Entitat dedicada a oferir serveis de formació per facilitar la inserció laboral i la millora contínua de diferents col·lectius. Utilitza la metodologia de la simulació d’empreses com a eix formatiu per formar persones de diferents col·lectius.
Al 2013 engega el programa d’estudis superiors ICGUniversity per a la millora de la formació acadèmica dels estudiants dels graus mitjà i superior d’Hostaleria i Turisme. Fruit d’aquest projecte s’han signat diferents acords amb universitats i centres formatius de Catalunya.
44 anys de trajectòria professional relacionada amb la formació professional, a l'Institut Esteve Terrades i al Departament d'Educació, on ha exercit diversos càrrecs i ha desenvolupat les seves funcions amb compromís, responsabiliat i èxit en els resultats.
Resolució EDF/1738/2025, de 12 de maig, per la qual es fa pública la concessió de la sisena edició dels Premis #FPCAT a les bones pràctiques en el camp de la formació professional, corresponent a l'any 2024
Durant més de 30 anys ha estat un gran defensor de l’FP com a opció per establir una major vinculació i corresponsabilitat entre els centres educatius i les empreses. El seu impuls a la Dual ha estat molt rellevant. Ha participat activament en diversos projectes europeus pel foment de la formació professional i bones pràctiques a diferents països.
Al llarg de 35 anys ha treballat amb fermesa per l'FP, particularment en l'FP per l'ocupació com a via per incorporar al món laboral a les persones treballadores en situació d’atur com a la Formació Contínua i el reciclatge a les persones treballadores en actiu, per dotar-les de noves habilitats i competències per millorar els seus perfils professionals.
Al llarg de la seva dilatada trajectòria professional ha destacat per la seva visió integral i estratègica en l’àmbit de la formació professional, aportant contribucions rellevants en aspectes clau com la innovació, la recerca, la docència, la projecció internacional, la inclusió, el treball en xarxa i l’impacte de gènere.
Creat com a cooperativa l'any 1982, ofereixen formació professional inicial (CFGM i CFGS), PFIs, FP per a l’ocupació (formació contínua i en el treball, tant d’especialitats com conduents a qualificacions), serveis d’Orientació, Acreditació i Prospecció així com de consultoria empresarial. Ofereixen fp en 6 dels 10 sectors fpcat, i promouen la integració de polítiques orientades a impulsar la igualtat i prevenir l'assetjament.
Creat el 1950, l’Institut de Mollerussa s’ha consolidat com a entitat que lidera la millora de l’educació professional al territori, i destaca per la seva contribució en la transferència de bones pràctiques, treball en xarxa i la promoció de la transversalitat entre famílies professionals. L’Institut de Mollerussa ha desenvolupat un paper important en la integració de l’educació professional al territori, essent pioner en diverses àrees.
Tot i fer poc més de 7 anys des de la seva obertura, l'Institut Tecnològic de Barcelona ha esdevingut un centre de formació professional públic referent als àmbits digital, ciberseguretat, programació, intel·ligència artificial i xarxes. Han aconseguit establir lligams de col·laboració amb més de 300 empreses del sector. Projectes amb diferents Departaments de la Generalitat. També ofereixen formacions innovadores i disruptives.
Des dels seus inicis l'any 1941, l'Escola del Clot ha contribuït significativament al desenvolupament de la Formació Professional, amb una història rica en innovació i consolidació. Inclou cursos subvencionats per a aturats des de finals dels anys 80, en especialitats de l’àmbit industrial fomentant la inserció laboral mitjançant pràctiques en empreses. També ha participat en programes internacionals. Actualment està formant cada curs més de 1.300 estudiants de tots els nivells de l’FP. Especial rellevància té per al centre la formació dels dos PFI que imparteix de fontaneria i automoció.
Cambra Oficial de Comerç, Indústria, Serveis i Navegació de Tarragona
La Cambra de Tarragona sempre ha estat una entitat impulsora dels estudis de Formació Professional, d’acord amb les demandes de les empreses de la zona. La Cambra de Tarragona ha iniciat diversos programes innovadors propis relacionats amb la Formació Professional com Fires d'FP Dual, el programa Somos FP Dual i la creació del programa FP PIME. La Cambra de Tarragona té un paper fonamental en el desenvolupament econòmic, social i cultural del territori. Les accions que desenvolupa generen un impacte significatiu en diversos àmbits promovent el creixement sostenible i enfortint la competitivitat.
Entitat sense ànim de lucre creada l’any 2015 a Osona amb l’objectiu de garantir la igualtat d’oportunitats de joves en situació de vulnerabilitat socioeconòmica a través de la formació professional, el creixement personal i la inserció laboral.
Gremi de Comerciants de Bicicletes de Catalunya
El Gremi de Comerciants de Bicicletes de Catalunya ha implementat un model formatiu innovador que combina l’aprenentatge pràctic i col·laboratiu amb una estreta col·laboració amb empreses del sector. Aquest enfocament facilita la transferència de bones pràctiques, ja que els i les alumnes aprenen de professionals experimentats en entorns reals, garantint així una formació alineada amb les necessitats del mercat i amb els estàndards més elevats del sector. Ofereix pràctiques en carreres nacionals i internacionals, proporcionant als i a les professionals l’oportunitat d’ampliar els seus coneixements i connexions en un àmbit global.
Centre públic especialitzat en formació sanitària amb 45 anys d'experiència mitjançant els quals han format més de 5.000 alumnes. Centre de Formació Professional de Sanitària, que es caracteritza per la seva especialització i reconeixement en el sector salut, disposa de professors especialitzats en totes les àrees específiques, enfoquen la formació de l'alumnat en l'exercici professional i la inserció laboral.
Jove de vint-i-quatre anys que es va veure obligat a deixar la seva Ghana natal per iniciar un difícil trajecte cap a Europa i buscar un futur millor. Va arribar a Catalunya on ha estudiat un programa de Formació i Inserció, va continuar estudiant un grau mitjà i un grau superior d’informàtica. Actualment cursa la carrera d'Enginyeria Informàtica, i el seu objectiu a llarg termini és establir una relació solidària entre alumnes de Catalunya i de Ghana.
Unitat de Prospecció i Anàlisi Laboral de la UOC
La UPAL, formada per un equip interdisciplinari d’experts en economia laboral, educació i anàlisi de dades, té com a objectiu generar coneixement científic sobre les necessitats de talent de les empreses i les demandes de formació contínua de les persones i transmetre aquest coneixement als estudiants, directors de programes i als equips de gestió de la universitat, així com a les persones treballadores, a les empreses i a la resta de la societat.